
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2020. gada 17. decembra noteikumos Nr. 788 "Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2020.gada 17.decembra noteikumos Nr. 788 "Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību”" (turpmāk - Grozījumi) izriet no likumprojektā “Grozījumi Valsts sociālo pabalstu likumā” (turpmāk – Grozījumi VSPL) (izskatīti Saeimā I lasījumā 09.12.2021, priekšlikumi uz II lasījumu līdz 23.12.2021, priekšlikumi izskatīti Sociālo un darba lietu komisijā 18.01.2022 -Grozījumi VSPL atbalstīti virzībai izskatīšanai II  lasījumā) noteiktā attiecībā par valsts sociālā nodrošinājuma pabalsta (VSNP) izmaksu personām pensijas vecumā, kuras ir nodarbinātas, kā arī par datu apmaiņu starp Valsts sociālās apdrošināšanas aģentūru (VSAA) un Ieslodzījuma vietu pārvaldi (IeVP) par ieslodzījumā esošajām personām.

 
1.2. Mērķis
Mērķa apraksts
Grozījumi paredz svītrot normu, kas nosaka, ka VSNP izmaksa personām pensijas vecumā tiek pārtraukta ar dienu, kad persona uzsāk darba attiecības. Tāpat Grozījumu mērķis ir precizēt normu par datu apmaiņu starp VSAA un IeVP. Grozījumi paredz arī precizēt nosacījumus, pie kādiem ir pārtraucama VSNP izmaksa atbilstoši VSPL 20. pantā noteiktajam.
 

 
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Grozījumi attiecībā par VSNP izmaksas pārtraukšanu pensijas vecumu sasniegušajām personām, ja tās uzsāk darba attiecības,  stāsies spēkā 2022.gada 1.jūnijā (priekšlikums par normas stāšanos spēkā ar 01.06.2022 Grozījumu VSPL kontekstā tiek virzīts izskatīšanai Saeimā III lasījumam, kas attiecīgi ietekmē arī Grozījumu stāšanos spēkā datumu. VSAA ir nepieciešams veikt IT sistēmu pielāgošanu šīs normas nodrošināšanai, kam ir nepieciešami vismaz trīs mēneši. Attiecīgi  norma var stāties spēkā ne ātrāk kā trīs mēnešus pēc Grozījumu VSPL pieņemšanas Saeimā III galīgajā lasījumā, provizoriski, ja Grozījumus VSPL pieņems 2022.gada februāra ietvaros, tad norma attiecībā par VSNP izmaksu strādājošiem senioriem var stāties spēkā 2022.gada 1.jūnijā)

Grozījumi attiecībā par datu apmaiņu starp VSAA un IeVP stāsies spēkā 2022.gada 1.novembrī, kā to paredz Grozījumi VSPL.


Grozījumi attiecībā  par VSNP izmaksas pārtraukšanu atbilstoši Valsts sociālo pabalstu likuma (turpmāk – VSPL) 20.pantā noteikto stāsies spēkā vispārējā kārtībā.
 
1.3. Pašreizējā situācija, problēmas un risinājumi
Pašreizējā situācija
VSNP ir viens no regulāri izmaksājamiem valsts sociālo pabalstu veidiem. Saskaņā ar VSPL 2.pantu valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad šīs personas nespēj gūt ienākumus. Tie tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. VSNP izmaksu nodrošina VSAA.

Saskaņā ar Grozījumiem  VSPL 13.panta pirmās daļas 1. punktā -  VSNP piešķir personai, kurai nav tiesību saņemt valsts pensiju vai apdrošināšanas atlīdzību sakarā ar nelaimes gadījumu darbā vai arodslimību un  persona ir sasniegusi vecumu, kāds saskaņā ar likumu "Par valsts pensijām" noteikts personai, lai tā iegūtu tiesības uz vecuma pensiju. Attiecīgi Grozījumi VSPL nosaka, ka nodarbinātības fakts vairs nav iemesls, lai personai pensijas vecumā tiktu pārtraukta VSNP izmaksa, ja tā strādā un gūst ienākumus no algota darba. Šobrīd Ministru kabineta 2020.gada 17.decembra noteikumu Nr. 788 "Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību” (turpmāk - MK noteikumi Nr. 788) 15. punkts nosaka, ka “Ja Valsts sociālo pabalstu likuma 13. panta pirmās daļas 1. punktā minētā persona uzsākusi darba attiecības, valsts sociālā nodrošinājuma pabalsta izmaksu pārtrauc ar darba attiecību uzsākšanas dienu.”

Atbilstoši VSPL 20.pantā noteiktajam, valsts sociālo pabalstu izmaksa tiek pārtraukta uz laiku, kamēr persona, kurai vai par kuru tiek maksāts kāds no regulāri izmaksājamiem valsts sociālajiem pabalstiem, atrodas ieslodzījuma vietā. Šobrīd valsts sociālo pabalstu nepamatotu izmaksu personām, kuras atrodas ieslodzījuma vietā, VSAA var konstatēt tikai gadījumā, ja persona lūdz pārskaitīt kādu no pabalstiem uz ieslodzījuma vietas bankas kontu, tādējādi personai pašai sniedzot informāciju par savu faktisko dzīves vietu, vai saņemot informāciju caur citiem kanāliem, par to, ka persona atrodas ieslodzījuma vietā. Šādās situācijās  VSAA pieprasa  informāciju IeVP par personu   un pēc attiecīgas informācijas saņemšanas pieņem lēmumu par valsts sociālā pabalsta izmaksas pārtraukšanu,  pamatojoties uz VSPL 20.pantā noteikto. MK noteikumu Nr. 788 18.punkts nosaka, ka IeVP saskaņā ar VSAA pieprasījumu piecu darbdienu laikā sniedz informāciju par VSNP saņēmēju. VSAA šo informāciju pieprasa tikai tad, ja tai ir informācija par iespējami nepamatotu valsts sociālā pabalsta izmaksu konkrētajai personai.

VSPL 20.pantā ir noteikti nosacījumi, pie kādiem ir pārtraucama valsts sociālo pabalstu, t.sk. VSNP, izmaksa pilngadīgām personām un par bērniem. Tādējādi ir nodrošināta  normu piemērošanas nepārprotamība, VSAA pieņemot lēmumu par kādu no valsts sociālo pabalstu izmaksas pārtraukšanu tā saņēmējam, ja tam zūd tiesības uz valsts sociālo pabalstu, tostarp VSNP, saņemšanu. Grozījumi VSPL paredz veikt tehniskus precizējumus 20.pantā, nošķirot izmaksas pārtraukšanas nosacījumus par pieaugušām personām un par bērniem. Savukārt MK noteikumu Nr. 788 17.punktā ietvertie nosacījumi par VSNP izmaksas pārtraukšanušobrīd nav atbilstošs tam, kā to paredz Grozījumi VSPL 20.pantā.
 
Problēmas un risinājumi
Problēmas apraksts
MK noteikumu Nr. 788 15.punkta redakcija liedz strādājošiem senioriem, kuri ir VSNP saņēmēji, saglabāt tiesības uz VSNP, esot darba attiecībās, nosakot, ka VSNP izmaksa ir pārtraucama ar dienu, kad persona uzsāk darba attiecības.


 
Risinājuma apraksts
Ņemot vērā, ka līdz ar Grozījumiem VSPL nodarbinātības fakts vairs nav iemesls, lai pensijas vecumu sasniegusī persona, kurai nav tiesību uz vecuma pensiju, bet kura saņem VSNP, varētu saņemt VSNP, MK noteikumu Nr. 788 15. punktā ietvertā norma ir svītrojama.
 
Problēmas apraksts
Ņemot vērā, ka Grozījumi VSPL 20.pantā paredz tehniski precizēt nosacījumus valsts sociālo pabalstu izmaksas pārtraukšanai, normu nepārprotamībai un piemērošanas skaidrībai nepieciešams precizēt MK noteikumu Nr. 788 17.punktu, ietverot atsauces uz attiecīgajām VSPL 20.panta daļām, kuras nosaka nosacījumus, pie kādiem ir patraucama VSNP izmaksa tā saņēmējam. Turklāt, ņemot vērā, ka no 2022.gada 1.jūnija tiek svītrota MK noteikumu Nr. 788 15.punktā ietvertā norma, 17. punktā ietvertā atsauce uz 15.punktu nav aktuāla, savukārt atsauce uz 16.punktā ietverto regulējumu par VSNP izmaksas pārtraukšanu apgādnieka zaudējuma gadījumā ar dienu, kad VSNP saņēmējs stājas laulība, nav nepieciešama, lai MK noteikumu Nr.788 17.punktā nedublētu to, ko jau nosaka šo noteikumu 15.punkts. 
 
Risinājuma apraksts
MK noteikumu Nr. 788 17. punkts  tiek izteikts jaunā redakcijā, nosakot nosacījumus, pie kādiem VSNP izmaksa ir pārtraucama atbilstoši VSPL  20. panta pirmajā, otrajā un sestajā daļā noteiktajam.

 
Problēmas apraksts
MK noteikumu Nr. 788 18.punkts nosaka, ka IeVP saskaņā ar VSAA pieprasījumu piecu darbdienu laikā sniedz informāciju par VSNP saņēmēju. Ņemot vērā, ka līdz ar Grozījumiem VSPL tiek noregulēta datu nodošana, saņemšana un apstrāde par ieslodzījuma vietā esošajām personām, kuras ir valsts sociālo pabalstu saņēmējas un kuriem attiecīgi valsts sociālo pabalstu izmaksa ir pārtraucama, MK noteikumos Nr.788 nav nepieciešamas noregulēt, kā VSAA pieprasa datus no IeVP par valsts sociālo pabalstu saņēmējiem, tostarp VSNP,  kuri atrodas ieslodzījuma vietā.

 
Risinājuma apraksts
Izteikt MK noteikumu 18.punktu jaunā redakcijā, izslēdzot normu par datu pieprasīšanu un nodošanu starp VSAA un IevP par ieslodzījumā esošām personām,  nosakot tās stāšanos spēkā ar 2022.gada 1.novembri, kad tiks nodrošināts VSAA un IevP informāciju sistēmu saslēgums, kā to attiecīgi paredz Grozījumi VSPL. Attiecīgi tiks nodrošināts, ka, personai atrodoties ieslodzījuma vietā, arī VSNP netiek nepamatoti izmaksāts un tas savukārt neradīs papildu slogu valsts budžetam, ņemot vērā, ka personas atrašanās  ieslodzījuma vietā tiek finansēta no valsts budžeta līdzekļiem. Tādēļ VSNP izmaksa, kas arī tiek nodrošināta no valsts pamatbudžeta, nav pieļaujama.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
pensionāri
Ietekmes apraksts
Grozījumi radīs tiešu pozitīvu ietekmi uz personām pensijas vecumā, kurām VSNP izmaksa līdz šim tiek pārtraukta (vidēji 30 personas mēnesī), jo persona ir nodarbināta. Šādas normas atcelšana sekmēs senioru materiālās situācijas uzlabošanos, jo vienlaikus ar darba algu būs iespējams saņemt arī VSNP, kas ilgtermiņā var radīt arī pozitīvu ietekmi uz mērķa grupas iesaisti darba tirgū, ja pati persona to vēlas un  saskata kā iespēju uzlabot savu materiālo situāciju. Turklāt jāņem vērā, ka vecuma gadījumā VSNP piešķir tām pensijas vecumu sasniegušajām personām, kurām nav nepieciešamais apdrošināšanas stāžs, lai varētu saņemt vecuma pensiju vismaz minimālajā apmērā – tātad nav vismaz 15 gadu apdrošināšanas stāžs. Vienlaikus ir situācijas, kad personai līdz nepieciešamajam minimālajam apdrošināšanas stāžam vecuma pensijas saņemšanai pietrūkst vien pāris mēneši vai pāris gadi, un šādas normas atcelšana, kas liedz VSNP saņemt kopā ar darba algu, var sekmēt šādu personu iesaisti darba tirgū, nepieciešamā apdrošināšanas stāža uzkrāšanu un pāriešanu vecuma pensiju saņēmēju mērķa grupā.  


 
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	-123,00
	

	pensionāri
	samazinās
Vērtības nozīme:
	6,15
euro
	0,50
stundas
	1
cilvēki
	40,0
reize
	-123,00
	Ņemot vērā nelielo senioru skaitu, kuriem līdz šim ir pārtraukta  VSNP izmaksa, pamatojoties uz viņu nodarbinātības faktu, nav paredzamas būtiskas izmaiņas attiecībā uz VSAA administratīvā sloga izmaiņām gada griezumā. Konkrēts lēmums, ko veido VSAA darbinieks  par VSNP izmaksas pārtraukšanu, personas lietā netiek pieņemts. Izmaksas pārtraukšana tiek veikta automātiski ar IT programmatūras atbalstu, fiksējot personas nodarbinātības faktu un pārtraucot VSNP izmaksu, savukārt VSAA darbinieks veic lietas kontroli, proti, pārbauda, vai ir korekti pārtraukta VSNP izmaksa.  Pieņemot, ka gadā šobrīd no VSAA darbinieku puses tiek kontrolēti aptuveni 40 gadījumi personu lietās, kurām tiek fiksēts nodarbinātības fakts, vienai darbībai, izrietoši no darbības sarežģītības pakāpes, darbiniekam veltot  vidēji 30 minūtes (0,5 h), kā arī pieņemot, ka VSAA darbinieka (pabalstu inspektora) vidējā bruto alga ir 984 euro mēnesī, tātad 6,15 euro stundā (984/160=6,15 eurp/stundā), administratīvā sloga samazinājums ir vērtējams nebūtisks - par 123 euro/gadā

	Kopā
	-123,00
	


2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Nepieciešamais finansējums ir norādīts VSPL grozījumos. Papildu finansējums noteikumu projektā ietvertajām normām nav nepieciešams.


 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts sociālās apdrošināšanas aģentūra
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Nodarbinātības fakta neņemšana vērā, izmaksājot VSNP pensijas vecumu sasniegušajām personām, sekmēs  šīs mērķa grupas materiālās situācijas uzlabošanos, jo vienlaikus ar darba algu būs iespējams saņemt arī VSNP, kas ilgtermiņā var radīt arī pozitīvu ietekmi uz mērķa grupas iesaisti darba tirgū, ja pati persona to vēlas un  saskata kā iespēju uzlabot savu materiālo situāciju. Tāpat šādas normas atcelšana nodrošina, ka visiem VSNP saņēmējiem - personām ar invaliditāti, pensijas vecumu sasniegušajiem un apgādnieka zaudējuma gadījumā -  tiek piemēroti līdzvērtīgi nosacījumi valsts finansiālā atbalsta saņemšanai.

 
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Atceļot ierobežojumu, ka persona pensijas vecumā nevar vienlaikus saņemt VSNP un gūt ienākumus no nodarbinātības,  visiem VSNP saņēmējiem - personām ar invaliditāti, pensijas vecumu sasniegušajiem un apgādnieka zaudējuma gadījumā -  tiek piemēroti līdzvērtīgi nosacījumi valsts finansiālā atbalsta saņemšanai un nerada neskaidrības, ja, piemēram, invaliditāte pirmo reizi tiek noteikta jau esot pensijas vecumā.
 
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Grozījumi VSPL, papildinot VSPL  ar 24. pantu otro daļu par datu apmaiņu starp VSAA un IeVP,  nosaka, ka, ievērojot Eiropas Parlamenta un Padomes 2016. gada 27. aprīļa Regulā Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti noteikto un nodrošinot VSPL noteikto attiecībā uz valsts sociālo pabalstu izmaksas pārtraukšanu, VSAA saņemtos datus no IeVP par personām uzglabās sekojoši:  1) par fiziskām personām, kuras nav valsts sociālo pabalstu saņēmējas, VSAA dzēš nekavējoties pēc to saņemšanas un apstrādes; 2) par fiziskajām personām, kuras ir valsts sociālo pabalstu saņēmējas, uzglabās Sociālās apdrošināšanas informācijas sistēmā.
 

 
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

